Offentliggørelse af en ansøgning om registrering i henhold til artikel 6, stk. 2, i forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2003/C 261/04)

Med denne offentliggørelse åbnes der mulighed for at fremsætte indsigelser, jf. artikel 7 og 12d i nævnte forordning. Enhver indsigelse mod denne ansøgning skal fremsættes via myndighederne i en medlemsstat, i en WTO-medlemsstat eller i et tredjeland, der er anerkendt efter proceduren i artikel 12, stk. 3, senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig under 4.6, der giver grundlag for at betragte ansøgningen som berettiget efter forordning (EØF) nr. 2081/92.

RÅDETS FORORDNING (EØF) Nr. 2081/92

REGISTRERINGSANSØGNING ARTIKEL 5

BOB ( ) BGB (x)

Nationalt sagsnummer: -

1. Medlemsstatens ansvarlige myndighed Navn: Institut national des appellations d'origine

Adresse: 138, avenue des Champs-Élysées - F-75008 Paris

Tlf. (33-1) 53 89 80 00

Fax (33-1) 42 25 57 97.

2. Ansøgende sammenslutning 2.1. Navn: Syndicat des miels de Provence et des Alpes du Sud

2.2. Adresse: Maison des agriculteurs, 22, avenue Henri Pontier - F-13626 Aix-en-Provence

2.3. Sammensætning: Producent/forarbejdningsvirksomhed (x) andet ( ).

3. Produktets art: kapitel 17.02 - honning.

4. Varespecifikation (sammenfatning af betingelserne i artikel 4, stk. 2)

4.1. Navn: "Miel de Provence"

4.2. Beskrivelse - Botanik: honning af én eller flere blomsterarter, inkl. honning af honningdug, der hidrører fra den vildtvoksende flora i Provence eller en for Provence specifik afgrøde, med undtagelse af raps, solsikke og lucerne og enhver anden ikke specifik afgrøde.

- Pollen: pollen specifik for Provence, idet honningens pollenspektrum i alle tilfælde skal udvise en provencalsk specificitet.

- Organoleptik - for honning af én blomsterart: smag svarende til den dominerende blomsterart

- for honning af flere blomsterarter: blomstret, vegetabilsk eller frugtagtig aroma.

4.3. Geografisk område - De seks departementer i regionen Provence - Alpes - Côte d'Azur, med undtagelse af følgende kommuner og kantoner:

- departementet Alpes de Haute-Provence: kantonerne Saint-Paul, Allos, Colmars-les-Alpes, Barcelonnette, og kommunerne Méolans-Revel, Auzet, Barles, Verdaches, Seyne-les-Alpes, Méailles, Le Fugeret, Braux, Le Vernet

- departementet Hautes-Alpes: kantonerne Saint-Étienne en Dévoluy, Saint-Firmin, Saint-Bonnet, Orcières, L'Argentière-la-Bessée, La Grave, Monetier-les-Bains, Briançon, Aiguilles, Guillestre, Embrun, og kommunerne Saint-Julien en Beauchêne, Montbrand, La Haute-Beaume, Réallon

- departementet Alpes-Maritimes: kantonen Saint-Étienne de Tinée, og kommunerne Sauze, Villeneuve d'Entraunes, Saint-Martin d'Entraunes, Entraunes, Péone, Beuil, Roubion, Roure, Ilonse, Châteauneuf d'Entraunes, Valdeblore, Saint-Martin de Vésubie, Belvédère, Tende, La Brigue, Saint-Sauveur de Tinée, Rimplas, Guillaumes.

- Det område, der kaldes Drôme provençale: kantonerne Buis les Baronnies, Dieulefit, Grignan, La Motte-Chalançon, Marsanne, Montélimar, Nyons, Pierrelatte, Remuzat, Sederon, Saint-Paul-Trois-Châteaux.

- Den østlige del af Gard: områderne Garrigues, Soubergues, Bas-Vivarais, Vallée du Rhône og Plaine viticole henhørende under departementet Gard.

4.4. Bevis for oprindelse: Kontrol med bikubernes placering i det geografiske produktionsområde er det første middel til at garantere, at honningen faktisk stammer fra Provence. Pollenanalyse er det andet middel (jf. 4.6.1).

4.5. Fremstillingsmetode: I de forskellige perioder, hvor der produceres nektar eller honningdug, anbringes bikuberne i det geografiske produktionsområde. Honningen høstes, udvindes og oplagres. Udvindings-, behandlings- og oplagringsstederne kan befinde sig uden for det geografiske produktionsområde. Når det er konstateret, at honningen svarer til de karakteristika, der er fastlagt i varespecifikationen, emballeres og markedsføres den enten i beholdere til aftapning eller i krukker. På krukkernes etiketter angives alle de oplysninger, som er obligatoriske ifølge varespecifikationen.

4.6. Tilknytning 1. Særlige karakteristika

Honning fra Provence fremstilles af bier af den nektar eller honningdug, som de henter på den vildtvoksende flora eller specifikke afgrøder i Provence. Alle denne honnings karakteristika er direkte forbundet med den specifikke karakter af det botaniske miljø i Provence. Det samme gør sig gældende for de organoleptiske og pollenmæssige karakteristika.

For at kunne fastholde forbindelsen mellem honning fra Provence og dens geografiske oprindelse, er det altså nødvendigt at kunne fastslå, hvilke planter honningen stammer fra. Ved at bestemme pollenspektret (påvise, hvilke pollen der findes i honningen, og fastslå deres respektive frekvens) kan analytikeren fastslå honningens blomstermæssige oprindelse og dermed også dens geografiske oprindelse. Den restriktive karakter af den liste, der er anført på side 5 og 6 i varespecifikationen, sikrer altså, at betegnelsen honning fra Provence kun anvendes for honning, som stammer fra floraen i Provence.

2. Ry

- I Provence findes der en traditionel produktion af honning, som det bl.a. fremgår af opgørelsen over Frankrigs kulinariske arv -- Provence - Alpes - Côte d'Azur (Ed. Albin Michel / CNAC -- 1995). Det sydøstlige Frankrig er i øvrigt kendetegnet ved optimale klimaforhold og tidlig blomstring (allerede fra februar-marts for rosmarin) og sen blomstring (september-oktober for f.eks. lyng). Forekomsten af mange honningydende planter og den traditionelle praksis med græsningsskifte giver mulighed for at producere meget forskelligartede honningarter, som forbrugerne værdsætter.

- Det gode ry for honning fra Provence er også forbundet med dens typiske karakter og anerkendte aromatiske kvaliteter (lavendel- og rosmarinhonning og honning af mange blomster).

4.7. Kontrolstrukturer Navn: ULASE

Adresse: Place du Champs-de-Mars - F-26270 Loriol-sur-Drôme

4.8. Mærkning - "Miel de Provence" eventuelt suppleret med en angivelse af blomsteroprindelsen i overensstemmelse med varespecifikationen

- De af ULASE certificerede karakteristiska, Place du Champs-de-Mars - F-26270 Loriol-sur-Drôme.

4.9. Nationale krav: -

EF-nr.: FR/00181/00.12.21.

Dato for modtagelse af det fuldstændige dossier: 28. maj 2003.